Šventupė (Dusia)
Šventupė – upelis Lazdijų rajone. Prasideda prie rytinių Teizų kaimo pakraščių, teka į rytus pro Metelių regioninį parką tarp nedidelių miškelių. Įteka į Dusios ežerą (Šešupės baseinas) šalia Staigūnų kaimo. Intakas – Pečiagrinda (dešinysis). Vaga daugiausia ištiesinta. Prie Šventupės įsikūrę kaimai: Teizai, Petravičiai, Staigūnai. Upės pavadinimas reiškia 'šventa upė'.